**Molėtų rajono savivaldybės taryba**

**SPRENDIMAS**

**DĖL SAVIVALDYBĖS TURTO PERDAVIMO uždarajai akcinei bendrovei „molėtų šiluma“ pagal patikėjimo sutartį**

2020 m. birželio 25 d. Nr. B1-181

Molėtai

Vadovaudamasi Lietuvos Respublikos vietos savivaldos įstatymo 6 straipsnio 30 punktu,16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1 punktu, 12 straipsnio 1, 3, 4 dalimis, Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2014 m. gruodžio 18 d. sprendimu Nr. B1-211 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 3.2 papunkčiu, atsižvelgdama į Molėtų r. Kijėlių specialiojo ugdymo centro direktoriaus 2020 m. birželio 11 d. įsakymą Nr. V-26 (1.3) „Dėl nekilnojamojo turto katilinės pastato pripažinimo nereikalingu“ ir 2020 m. birželio 18 d. įsakymą Nr. V-29 (1.3) „Dėl katilinės trumpalaikio turto pripažinimo nereikalingu“, Molėtų r. Joniškio mokyklos - daugiafunkcio centro direktoriaus 2020 m. birželio 11 d. įsakymą Nr. V-30 „Dėl savivaldybės turto pripažinimo nereikalingu Molėtų r. Joniškio mokyklos - daugiafunkcio centro funkcijoms vykdyti“ ir 2020 m. birželio 18 d. įsakymą Nr. V-32 „Dėl savivaldybės turto pripažinimo nereikalingu Molėtų r. Joniškio mokyklos - daugiafunkcio centro funkcijoms vykdyti“, Molėtų „Vyturėlio“ vaikų lopšelio – darželio direktoriaus 2020 m. birželio 15 d. įsakymą Nr. V-19 „Dėl savivaldybės nekilnojamojo turto pripažinimo nereikalingu Molėtų „Vyturėlio vaikų lopšelio darželio funkcijoms vykdyti“, Molėtų r. Suginčių pagrindinės mokyklos direktoriaus 2020 m. birželio 11 d. įsakymą Nr. V1-16 „Dėl nekilnojamojo turto pripažinimo nereikalingu Molėtų r. Suginčių pagrindinės mokyklos funkcijoms vykdyti“ ir 2020 m. birželio 19 d. įsakymą Nr. V1-18 „Dėl trumpalaikio materialaus turto pripažinimo nereikalingu Molėtų r. Suginčių pagrindinės mokyklos funkcijoms vykdyti“, uždarosios akcinės bendrovės „Molėtų šiluma“ 2020 m. birželio 12 d. raštą Nr. 120 „Dėl nekilnojamojo turto perdavimo“,

Molėtų rajono savivaldybės taryba nusprendžia:

1. Perduoti Savivaldybei nuosavybės teise priklausantį nekilnojamąjį ir trumpalaikį turtą uždarajai akcinei bendrovei „Molėtų šiluma“ (kodas 167610175) patikėjimo teise pagal turto patikėjimo sutartis savarankiškosioms savivaldybės funkcijoms – šilumos ir karšto vandens tiekimo organizavimui – įgyvendinti 10 (dešimčiai) metų, bet ne ilgiau nei yra įgyvendinamos Savivaldybės funkcijos:
   1. šiuo metu Molėtų r. Kijėlių specialiojo ugdymo centro patikėjimo teise valdomą turtą – katilinės pastatą (registro Nr. 44/1349400; unikalus Nr. 6298-3003-8033; plane pažymėta 3H1p; pastatytas 1983 m.; užstatytas plotas 60,95 kv. m) ir šiluminę trasą, esančius Molėtų r. sav., Luokesos sen., Kijėlių k., Pušynėlio g. 2. Turto įsigijimo vertė 12961,94 Eur, likutinė vertė 2020 m. birželio 1 d. 981,18 Eur;
   2. šiuo metu Molėtų r. Joniškio mokyklos – daugiafunkcio centro patikėjimo teise valdomą turtą – katilinės pastatą (registro Nr. 44/1317901; unikalus Nr. 4400-1029-5159; plane pažymėta 4P1p; pastatytas 1986 m.; bendras plotas 162,47 kv. m) ir šiluminę trasą, esančius Molėtų r. sav., Joniškio sen., Joniškis, Arino g. 14. Turto įsigijimo vertė 46273,17 Eur, likutinė vertė 2020 m. birželio 1 d. 0,00 Eur;
   3. šiuo metu Molėtų „Vyturėlio“ vaikų lopšelio – darželio patikėjimo teise valdomą turtą – 106,76 kv. m ploto patalpas (plane pažymėta R-4 (11,40 kv. m), R-5 (50,93 kv. m), R-6 (16,44 kv. m), R-7 (20,07 kv. m), R-8 (7,92 kv. m) lopšelio, darželio pastate (registro Nr. 90/17629; unikalus Nr. 6298-9009-2011; plane pažymėta 1C1p; pastatytas 1989 m.; bendras plotas 737,37 kv. m), esančiame) Molėtų r. sav., Čiulėnų sen., Levaniškių k., Darželio g. 4. Patalpų įsigijimo vertė 3365,69 Eur, likutinė vertė 2020 m. birželio 1 d. 2194,19 Eur;
   4. šiuo metu Molėtų r. Suginčių pagrindinės mokyklos patikėjimo teise valdomą turtą - katilinės pastatą (registro Nr. 44/1319521; unikalus Nr. 6296-2009-1030; plane pažymėta 5H1p; pastatytas 1996 m.; bendras plotas 92,55 kv. m) ir šiluminę trasą, esančius Molėtų r. sav., Suginčių sen., Suginčių k., Taikos g. 22. Turto įsigijimo vertė 95295,70 Eur, likutinė vertė 2020 m. birželio 1 d. 63101,41 Eur;
   5. Molėtų „Vyturėlio“ vaikų lopšelio – darželio patikėjimo teise valdomą trumpalaikį turtą – 0,85 tonos pjuvenų granulių, kurių bendra įsigijimo vertė 190,27 Eur;
   6. Molėtų r. Kijėlių specialiojo ugdymo centro patikėjimo teise valdomą trumpalaikį turtą: 2000 kg medžio granulių, kurių bendra įsigijimo vertė 342,00 Eur, ir sauso ir drėgno valymo dulkių bei pelenų siurblį „Lavor Freddy“, kurio įsigijimo vertė 76,99 Eur;
   7. Molėtų r. Joniškio mokyklos – daugiafunkcio centro patikėjimo teise valdomą trumpalaikį turtą – 15 m3 malkų, kurių bendra įsigijimo vertė 564,23 Eur;
   8. Molėtų r. Suginčių pagrindinės mokyklos patikėjimo teise valdomą trumpalaikį turtą – 138 m3 malkų, kurių bendra įsigijimo vertė 3506,58 Eur.
2. Įgalioti:

2.1. Molėtų r. Kijėlių specialiojo ugdymo centro direktorę Astą Jakovlevienę pasirašyti 1.1 ir 1.6 papunkčiuose nurodyto turto patikėjimo sutartį, perdavimo ir priėmimo aktą;

2.2. Molėtų r. Joniškio mokyklos – daugiafunkcio centro direktorę Janiną Girulskienę pasirašyti 1.2 ir 1.7 papunkčiuose nurodyto turto patikėjimo sutartį, perdavimo ir priėmimo aktą;

2.3. Molėtų „Vyturėlis“ vaikų lopšelio – darželio direktorę Oną Kavalnienę pasirašyti 1.3 ir 1.5 papunkčiuose nurodyto turto patikėjimo sutartis, perdavimo ir priėmimo aktą;

2.4. Molėtų r. Suginčių pagrindinės mokyklos direktorių Stanislovą Lisauską pasirašyti 1.4 ir 1.8 papunkčiuose nurodyto turto patikėjimo sutartį, perdavimo ir priėmimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Saulius Jauneika